ಬಿಗ್‍ಬಾಸ್ ಮನೆಯಿಂದ ಹೊರ ಹೋಗಲಿರುವ ‘ಆ’ ಸ್ಪರ್ಧಿ ಯಾರು?

ಬಿಗ್‍ಬಾಸ್ ಮನೆಯವಾರಾಂತ್ಯದ ಕಟ್ಟೆ ಪಂಚಾಯ್ತಿ ಇಂದು ನಡೆಯಲಿದೆ. ಮನೆಯ ಸದಸ್ಯರಲ್ಲಿ ಒಬ್ಬರು ಬಿಗ್‍ಬಾಸ್ ಜರ್ನಿಯನ್ನು ಇಂದು ಮುಗಿಸಲಿದ್ದಾರೆ. ವಾರಾಂತ್ಯದಲ್ಲಿ ಕಿಚ್ಚನನ್ನು ನೋಡುವ ಖುಷಿ ಒಂದೆಡೆಯಾದರೆ ಮನೆಯಿಂದ ಯಾರು ಹೋಗುತ್ತಾರೆ ಎನ್ನುವ ಭಯ ಮನೆಯ ಸದಸ್ಯರಿಗೆ ಶುರುವಾಗಿದೆ.

ಈ ವಾರ ಅರವಿಂದ್ ಒಬ್ಬರನ್ನು ಬಿಟ್ಟು ಉಳಿದಂತೆ ಮನೆಯ ಎಲ್ಲಾ ಸದಸ್ಯರು ಎಲಿಮಿನೇಷನ್‍ಗೆ ನಾಮಿನೇಟ್ ಆಗಿದ್ದಾರೆ. ಎಲ್ಲರಲ್ಲಿ ನಡುಕ ಶುರುವಾಗಿದೆ. ಎಲ್ಲರೂ ಸಪ್ಪೆ ಮೋರೆಯನ್ನು ಹಾಕಿ ಕುಳಿತ್ತಿದ್ದಾರೆ. ಬಿಗ್‍ಬಾಸ್ ಒಬ್ಬರ ಆಟವನ್ನು ಮುಗಿಸಿ ಮನೆಯಿಂದ ಕಳುಹಿಸಲು ಪ್ಲಾನ್ ಮಾಡಿದ್ದಾರೆ. ಮೊದಲ ವಾರದಿಂದಲೂ ಮಹಿಳೆಯರೆ ಎಲಿಮಿನೇಟ್ ಆಗುತ್ತಿರುವುದರಿಂದ ಈ ವಾರ ಪುರುಷರು ಹೋಗಲಿದ್ದಾರೆ ಎನ್ನುವ ಚರ್ಚೆ ನಡೆಯುತ್ತಿದೆ.

ಕಳೆದ ಬಾರಿ ಅರವಿಂದ್, ದಿವ್ಯ ಜೋಡಿ ಟಾಸ್ಕ್‍ನಲ್ಲಿ ಚೆನ್ನಾಗಿ ಆಡಿದ್ದರು. ಜೊತೆಗೆ ಮನೆಯ ಕ್ಯಾಪ್ಟನ್ ಆಗಿ ಆಯ್ಕೆಯಾಗಿದ್ದರು. ಹಾಗಾಗಿ ಅರವಿಂದ್ ಎಲಿಮಿನೇಟ್ ಪ್ರಕ್ರಿಯೆಯಿಂದ ಬಚಾವ್ ಆಗಿದ್ದಾರೆ. 13 ಜನರಲ್ಲಿ ಯಾರಾದರು ಒಬ್ಬರು ಮನೆಯಿಂದ ಹೊರಹೋಗುವುದು ಪಕ್ಕಾ ಆಗಿದೆ. ಹಾಗಾಗಿ ಈ ಕೂತೂಹಲತೆಗೆ ವೀಕ್ಷಕರು ಕಾದು ಕುಳಿತಿದ್ದಾರೆ. ಬಿಗ್ ಬಾಸ್ ಸೀಸನ್ 8 ಕಾರ್ಯಕ್ರಮ 4ನೇ ವಾರಾಂತ್ಯದ ಎಲಿಮಿನೇಷನ್ ಇಂದು ನಡೆಯುವುದಂತೂ ಪಕ್ಕಾ ಆಗಿದೆ. ಕಳೆದವಾರ ಗೀತಾ ಅವರು ಮನೆಯಿಂದ ಹೊರ ಹೋದರು. ಮೊದಲ ವಾರ ಟಿಕ್ ಟಾಕ್ ಸ್ಟಾರ್ ಧನುಶ್ರೀ ಮನೆಯಿಂದ ಹೊರ ನಡೆದರೆ. 2ನೇ ವಾರ ನಿರ್ಮಲಾ ಅವರು ಎಲಿಮಿನೇಟ್ ಆಗಿದ್ದಾರೆ.

ಈ ಬಾರಿ ಕೂಡ ಅರವಿಂದ್ ಅವರನ್ನು ಹೊರತು ಪಡಿಸಿ ಉಳಿದೆಲ್ಲವರು ನಾಮಿನೇಟ್ ಆಗಿರುವುದು ಅಚ್ಚರಿಗೆ ಕಾರಣವಾಗಿದೆ. ಮೊದಲವಾರದಿಂದಲೂ ಮಹಿಳ ಸ್ಪರ್ಧಿಗಳೆ ಮನೆಯಿಂದ ಆಚೆ ಹೋಗಿದ್ದಾರೆ. ಈ ವಾರ ಪುರುಷ ಸ್ಪರ್ಧಿ ಹೋಗುತ್ತಾರಾ? ಎಂಬ ಅನುಮಾನಮೂಡಿದೆ. ಈವಾರದ ಕಟ್ಟೆ ಪಂಚಾಯತುಯಲ್ಲಿ ಕಾದು ನೋಡ ಬೇಕಿದೆ.